Najprej izvedemo predavanje o prehrani, kjer predstavimo načela zdrave in uravnotežene prehrane. Predvsem izpostavimo tudi vpliv zdrave prehrane na zdravje, produktivnost, energijo in na zbranost. V predavanje so vključeni tudi predlogi za zdrave, hitre in okusne obroke. Udeleženci prejmejo tudi gradivo z vsemi zbranimi informacijami in nekaj recepti.
V drugem delu delavnice predstavimo pomen gibanja in aktivnih odmorov, ter kakšen vpliv imajo pri delu in ohranjanju zbranosti.
Predstavljene gibalne vaje potem tudi skupaj izvedemo. Vse so prilagojene izvajanju na delovnem mestu. Gibalni del delavnice vodi diplomirana kineziologinja.